text: Et puist le duc Jehan garder 
   De Brabant ; en honnour monter 
   Le vueille, et li doinst chose faire 
   Qui lui et au siecle puist plaire ! 
   Lui et mon seignor Godefroit
   Maintes fois m'ont gardé dou froit
   PageV02P293
   Cil dont je faz ci mencion, 
   Diex lor en rende guerredon ; 
   Car n'ai povoir dou desservir. 
   Diex le vueille à tous ceaus merir 
   Qui m'ont fait et donné dou leur! 
   Benoit soient mi bienfaiteur! 
   Diex gart chascun, lui et les siens, 
   Et lor mire trestous les biens 
   Que il ont moi et autrui fais, 
   Et lor pardoinst tous leur mesfais, 
   Et nous doinst, par son dous plaisir, 
   K'à bonne fin puissons venir ! 
   Et Diex le nous otroit ainsi ! 
   C'est la fin de ce livre ici. 
  